2. ปัจจัยความเสี่ยง

1)  ความเสี่ยงจากการที่ผลตอบแทนที่ลดลงจากการแข่งขันของผู้ประกอบในทุกระดับ

เนื่องจากอุตสาหกรรมโทรศัพท์เคลื่อนที่เป็นตลาดที่ซื้อง่ายขายคล่อง
ผู้ประกอบการสามารถเข้าออกธุรกิจนี้ได้สะดวก
โดยเฉพาะในระดับผู้จำหน่ายรายย่อยที่เพียงมีทุนจำนวนหนึ่งก็สามารถเข้ามาประกอบธุรกิจนี้ได้แล้ว
นอกจากนั้นแล้วยังมีผู้ประกอบการในระดับผู้ค้าส่งตั้งแต่รายเล็กไปจนถึงรายใหญ่จำนวนมาก
รวมถึงผู้ผลิตที่แข่งขันกันเสนอสินค้าเข้าสู่ตลาดเพื่อแย่งชิงส่วนแบ่งตลาดกัน
ทำให้เกิดการแข่งขันอย่างต่อเนื่องซึ่งส่งผลให้ผลตอบแทนลดลง
ทำให้ผู้ประกอบการรายย่อยเริ่มมีการนำเข้าสินค้าที่ไม่ใช่แบรนด์หลัก (House Brand)
ที่เสนอคุณลักษณะการใช้งานที่ครบครันในราคาที่ต่ำกว่าสินค้าแบรนด์หลักและยังให้อัตราผลตอบแทนที่สูงกว่าเข้ามาทำการตลาดเพื่อแย่งชิงตลาด
อย่างไรก็ดี
สินค้าแบรนด์หลักได้มีการตอบโต้ด้วยการนำเสนอสินค้าใหม่และปรับส่วนต่างราคาอย่างต่อเนื่อง

อย่างไรก็ตาม จากการปรับโครงสร้างช่องทางการจำหน่ายในปี 2552 ที่ผ่านมา
ส่งผลให้การแข่งขันด้านราคาในระดับผู้จัดจำหน่ายหลักไปจนถึงผู้จำหน่ายปลีกมีเสถียรภาพมากขึ้น
ผู้ประกอบการทุกระดับสามารถรักษาอัตราของผลตอบแทนที่แน่นอนมากขึ้นจึงมีความมั่นใจในการจำหน่ายสินค้าที่บริษัทจัดจำหน่าย

2)  ความเสี่ยงจากการเปลี่ยนแปลงเทคโนโลยี

เนื่องจากโทรศัพท์เคลื่อนที่และอุปกรณ์สื่อสารเป็นผลิตภัณฑ์ที่เกี่ยวกับเทคโนโลยีที่มีการเปลี่ยนแปลที่รวดเร็ว
ด้านการพัฒนาการสื่อสารข้อมูล การเชื่อมต่อระบบอินเตอร์เน็ต การสื่อสารข้อมูลแบบมัลติมีเดีย
และการเพิ่มความสามารถด้านความบันเทิงต่างๆ เช่น ถ่ายภาพนิ่ง ภาพเคลื่อนไหว ฟังเพลง
เกมต่างๆ โดยมีการพัฒนาเพิ่มขีดความสามารถทั้งในด้านความละเอียดคมชัดของรูปภาพ
กล้องถ่ายรูป ความจุในการจัดเก็บเพลงและภาพยนตร์ เป็นต้น
ทำให้ผู้ผลิตโทรศัพท์เคลื่อนที่ต้องมีการพัฒนารูปแบบและคุณสมบัติของโทรศัพท์เคลื่อนที่อยู่ตลอดเวลา
ให้พึงพอใจกับความต้องการของลูกค้า
ซึ่งการเปลี่ยนแปลงดังกล่าวนี้ทำให้โทรศัพท์เคลื่อนที่ที่บริษัทนำเข้ามาจำหน่าย
อาจประสบปัญหาในเรื่องของคุณสมบัติที่ล้าสมัยและไม่สามารถแข่งขันกับโทรศัพท์รุ่นใหม่ๆ
ที่มีคุณสมบัติการใช้งานที่ดีกว่าได้
ดังนั้นในปีที่ผ่านมาบริษัทจึงมีนโยบายในการทยอยสั่งซื้อคราวละไม่มาก

นอกจากความเสี่ยงในเรื่องของสินค้าที่ล้าสมัยแล้ว
บริษัทอาจประสบปัญหาในเรื่องของการปรับตัวให้ทันกับเทคโนโลยีที่เปลี่ยนแปลง
ทำให้บริษัทมีความจำเป็นต้องสั่งซื้อสินค้ารุ่นใหม่ๆ อยู่ตลอดเวลา เพื่อแก้ไขปัญหาดังกล่าวในอนาคต
บริษัทได้กำหนดนโยบายควบคุมสินค้า เพื่อลดความเสี่ยงของการเก็บสินค้าคงคลัง
โดยก่อนการสั่งซื้อนั้น บริษัทได้มีการสำรวจและพิจารณาถึงคุณลักษณะ ราคา รูปแบบของผลิตภัณฑ์
และกลุ่มเป้าหมายรวมถึงความต้องการของผู้บริโภค
เพื่อใช้เป็นข้อมูลประกอบในการพิจารณาปริมาณการสั่งซื้อ
และทำการสั่งซื้อด้วยปริมาณตามที่ลูกค้าต้องการ
นอกจากนี้ทางบริษัทยังได้มีการประสานงานกับทางผู้ผลิตสินค้า (Brand Supplier)
อย่างสม่ำเสมอ
โดยที่ผู้ผลิตจะมีการนำเสนอรูปแบบและคุณสมบัติของผลิตภัณฑ์รุ่นใหม่ที่กำลังจะออกสู่ตลาด (Product
Road Map) ให้กับบริษัท รวมทั้งการเปรียบเทียบกับผลิตภัณฑ์ของคู่แข่งในแง่มุมต่างๆ
เพื่อเป็นข้อมูลประกอบการตัดสินใจของบริษัทในการสั่งซื้อ
ด้วยความร่วมมือดังกล่าวทำให้โทรศัพท์เคลื่อนที่ที่บริษัทนำเข้าสามารถสนองตอบความต้องการของผู้ใช้และทันกับเทคโนโลยีใหม่อยู่ตลอดเวลา

3)  ความเสี่ยงทางด้านสินค้าคงคลัง

สืบเนื่องจากรายได้ของบริษัทมาจากการจำหน่ายสินค้าเป็นหลัก
โทรศัพท์เคลื่อนที่เป็นผลิตภัณฑ์ที่มีการเปลี่ยนแปลงทางเทคโนโลยีที่รวดเร็ว
ผู้ผลิตจึงต้องทำการพัฒนาและออกผลิตภัณฑ์ใหม่ๆอยู่ตลอดเวลา
ฉะนั้นบริษัทอาจประสบปัญหาในเรื่องความเสี่ยงจากสินค้าคงคลังและการลดมูลค่าของสินค้าคงค้าง
เช่น สินค้าไม่พอกับความต้องการของตลาดหรือได้รับสินค้าไม่ทันตามกำหนด
หรือปัญหาสินค้าที่เสื่อมความนิยมอันเนื่องมาจากการเปลี่ยนแปลงทางเทคโนโลยี
เพื่อแก้ไขปัญหาในเรื่องดังกล่าว
บริษัทได้มีการวางแผนการสั่งซื้อสินค้าโดยอาศัยประวัติอัตราการหมุนเวียนของสินค้าในแต่ละรุ่นประกอบกับข้อมูลการตลาดที่ได้รับจากผู้ผลิต
ซึ่งจะช่วยให้การสั่งซื้อสินค้าสะท้อนกับความต้องการของตลาดมากที่สุด
อีกทั้งยังมีการตรวจทานอัตราการหมุนเวียนสินค้าคงคลังเป็นประจำเพื่อให้สามารถปรับประมาณการสั่งซื้อเพื่อให้สามารถจัดการสินค้าคงคลังให้สัมพันธ์กับประมาณการยอดขายที่เกิดขึ้นในแต่ละช่วงเวลา
รวมทั้งการพัฒนาระบบการจัดการสินค้าคงคลังให้มีประสิทธิภาพมากขึ้น
ทำให้สามารถควบคุมปริมาณสินค้าคงคลังได้อย่างมีประสิทธิภาพ
ซึ่งนอกจากจะช่วยในเรื่องของเวลาและปริมาณการสั่งซื้อแล้วยังช่วยลดต้นทุนในการถือครองสินค้าคงคลังปริมาณมาก

4)  ความเสี่ยงจากอัตราแลกเปลี่ยน

ส่วนหนึ่งของสินค้าที่จำหน่ายของบริษัท คือ วิทยุสื่อสาร ซึ่งเป็นสินค้าที่ต้องนำเข้าจากต่างประเทศ
ทำให้บริษัทต้องชำระค่าสินค้าแก่ผู้ผลิตเป็นสกุลเงิน ดอลลาร์สหรัฐ
โดยบริษัทมีการเลือกทำสัญญาประกันความเสี่ยงในเรื่องอัตราแลกเปลี่ยนในบางกรณี
อย่างไรก็ตามการสั่งซื้อสินค้าโทรศัพท์เคลื่อนที่จากผู้ผลิตแบรนด์หลัก
บริษัทได้ดำเนินนโยบายในเรื่องการสั่งซื้อสินค้าเป็นเงินบาทเท่านั้น
ซึ่งช่วยลดความเสี่ยงจากอัตราแลกเปลี่ยนของบริษัทได้

5)  ความเสี่ยงจากการที่จะพัฒนาบุคลากรไม่ทันต่อการเปลี่ยนแปลงของธุรกิจ

สภาวะการเปลี่ยนแปลงอย่างต่อเนื่องทางธุรกิจส่งผลให้การพัฒนาบุคลากรของบริษัทให้มีความรู้ความสามารถเพื่อตอบรับต่อการเปลี่ยนแปลงทางธุรกิจเป็นเรื่องยาก
ดังนั้นบริษัทจึงมุ่งเน้นการพัฒนาบุคลากรตามลักษณะหน้าที่งานที่รับผิดชอบให้มีคุณภาพ
และการสร้างวัฒนธรรมในการปฏิบัติงานเพื่อให้เกิดสภาพแวดล้อมในการทำงานที่ดี
นอกจากนี้ยังได้สร้างระบบการบริหารองค์ความรู้เพื่อให้มีการถ่ายทอดความรู้ให้คงอยู่ในวิถีการทำงานขององค์กรตลอดไป

6)  ความเสี่ยงจากการที่ผูกขาดจากผู้ประกอบการรายใหญ่เพียงรายเดียว

สืบเนื่องจากรายได้หลักของบริษัทมาจากการจำหน่ายโทรศัพท์เคลื่อนที่ ดังนั้นการที่บริษัท

ขึ้นอยู่กับผู้ผลิตเพียงรายเดียว ทำให้บริษัทมีความเสี่ยงในการจัดจำหน่ายสินค้า เช่น
ถ้าผู้ผลิตมีการคัดเลือกผู้ที่จะมาเป็นผู้จัดจำหน่ายใหม่
ก็จะทำให้บริษัทมีความเสี่ยงต่อสิทธิในการเป็นผู้จัดจำหน่าย หรือผู้ผลิตมีการปรับราคาสินค้าเพิ่มขึ้น
อำนาจต่อรองของบริษัทจะน้อยกว่าเนื่องจากผูกขาดอยู่กับผู้ผลิตเพียงรายเดียว
แต่เนื่องจากบริษัทมีแผนบริหารในการทำตลาดสินค้าที่มีความเสี่ยงต่ำ
บริษัทจึงมุ่งเน้นไปที่ผู้ผลิตรายใหญ่ที่มีส่วนครองตลาดมากกว่าครึ่งหนึ่งของตลาดรวมในประเทศ
มียอดขายที่มั่นคงแข็งแกร่ง มีภาพลักษณ์ที่ดีในสายตาของผู้บริโภค ผู้บริโภคให้ความเชื่อถือในสินค้า
ส่งผลให้ยอดขายของบริษัทเติบโตขึ้นอย่างมั่นคง และสินค้าคงคลังหมุนเวียนอย่างรวดเร็ว
อย่างไรก็ตาม จากยอดขายของบริษัทฯ ที่สูงเป็น 1 ใน 3 ของยอดขายทั้งหมดของผู้ผลิตรายใหญ่
ทำให้บริษัทสามารถมีอำนาจต่อรองบางส่วนต่อผู้ผลิตรายใหญ่ดังกล่าว นอกจากนี้แล้ว
การบริหารความสัมพันธ์ระหว่างบริษัทและผู้ผลิตรายใหญ่ยังเป็นการเพิ่มอำนาจต่อรองให้แก่บริษัทอีกทางหนึ่ง
ดังจะเห็นได้จากการที่ผู้ผลิตรายดังกล่าวมอบสิทธิให้บริษัทเป็น 1 ใน 2
รายของผู้ที่เข้าดำเนินการบริหารและขยายศูนย์บริการของผู้ผลิตทั่วประเทศ